b'\n_START_ARTICLE_\nPirstoumahy\xc3\xb6kk\xc3\xa4ys\n_START_PARAGRAPH_\nPirstoumahy\xc3\xb6kk\xc3\xa4ys (engl. fragmentation attack) on hy\xc3\xb6kk\xc3\xa4ys tietoverkkoihin, jotka on suojattu pakettisuodatukseen perustuvaan palomuuritekniikkaan. Hy\xc3\xb6kk\xc3\xa4yksess\xc3\xa4 k\xc3\xa4ytet\xc3\xa4\xc3\xa4n hyv\xc3\xa4ksi IP-pakettien pirstouttamista. Pirstotuista paketeista vain ensimm\xc3\xa4inen sis\xc3\xa4lt\xc3\xa4\xc3\xa4 t\xc3\xa4ydet otsikkotiedot. Monet reitittimet suodattavat paketteja juuri t\xc3\xa4m\xc3\xa4n tiedon perusteella. Koska j\xc3\xa4lkimm\xc3\xa4isiss\xc3\xa4 paketeissa t\xc3\xa4m\xc3\xa4 tieto on v\xc3\xa4h\xc3\xa4ist\xc3\xa4, reitittimet p\xc3\xa4\xc3\xa4st\xc3\xa4v\xc3\xa4t n\xc3\xa4m\xc3\xa4 paketit helposti l\xc3\xa4pi. Hy\xc3\xb6kk\xc3\xa4\xc3\xa4j\xc3\xa4t voivat siis koodata paketit siten, ett\xc3\xa4 ne p\xc3\xa4\xc3\xa4sev\xc3\xa4t tunkeutumaan verkkoon ja pystyv\xc3\xa4t kokoamaan itsens\xc3\xa4 uudelleen siell\xc3\xa4.'